ଆଜନ୍ମ ସିଫିଲିସ

ଆଜନ୍ମ ସିଫିଲିସ ହେଉଛି ସିଫିଲିସ ରୋଗ‌ଗ୍ରସ୍ତ ଜଣେ ମହିଳା ବିନା ଚିକିତ୍ସାରେ ଗର୍ଭଧାରଣ ସମୟରେ ନିଜ ଶିଶୁକୁ ସଂକ୍ରମିତ କରେଇଥାଏ । ଜନ୍ମ ପୂର୍ବରୁ ଶିଶୁର ସ୍ୱଳ୍ପ ଅଭିବୃଦ୍ଧି ବା ମୃତ୍ୟୁ ହୁଏ ଯଦିଓ କେତେକଙ୍କର କୌଣସି ଚିହ୍ନ ନଥାଏ ।  ବୈଶିଷ୍ଟ୍ୟଗୁଡ଼ିକ ବ୍ୟାପକ ଭାବରେ ଭିନ୍ନ ହୋଇଥାଏ ଏବଂ ସେମାନେ ୨ ବର୍ଷ ବୟସ ପୂର୍ବରୁ କିମ୍ବା ପରେ ଉପସ୍ଥାପିତ ଅନୁସାରେ ବିଭକ୍ତ ହୋଇପାରେ । ସାଧାରଣତ ଜୀବନର ପ୍ରଥମ କିଛି ସପ୍ତାହରେ କୌଣସି ଚିହ୍ନ ନଥାଏ ଯଦିଓ ଶିଶୁମାନେ ଛୋଟ ଏବଂ ଚିଡ଼ଚିଡ଼ା ସ୍ୱଭାବର ହୋଇପାରନ୍ତି । ବୈଶିଷ୍ଟ୍ୟରେ ଜ୍ୱର, ଦାଗ, ବଡ଼ ଯକୃତ ଓ ପ୍ଲୀହା ଏବଂ କଫ, ନାକରୁ ପାଣି ବୋହିବା କିମ୍ବା ହାଡ଼ ତ‌ଥା ଗଣ୍ଠି ଯନ୍ତ୍ରଣା ହୋଇପାରେ ।  ପିଲାର ହଳଦିଆ ଚର୍ମ ଏବଂ ଆଖି, ବଡ଼ ଗ୍ରନ୍ଥି, ନିମୋନିଆ, ମେନିଞ୍ଜାଇଟିସ୍, ଯୌନାଙ୍ଗରେ କଣ୍ଡାଇଲୋମା ଲାଟା, ବଧିରତା କିମ୍ବା ଅନ୍ଧତ୍ୱ ହୋଇପାରେ ।  ଚିକିତ୍ସା ହୋଇନଥିବା ଶିଶୁମାନଙ୍କର ନାକ, ଗୋଡ଼, କପାଳ, କଲାର ହାଡ, ହନୁ ହାଡ଼ କିମ୍ବା ଗାଲର ହାଡ଼ର ବିକଳାଙ୍ଗ ହୋଇପାରନ୍ତି । ତାଳୁରେ ଏକ ଛିଦ୍ର ବା ଉଚ୍ଚ ତାଳୁ, ଗଣ୍ଠି ରୋଗ ଏବଂ ବୌଦ୍ଧିକ ଅକ୍ଷମତା ହୋଇପାରେ ।  ଉଭୟ ପ୍ରାରମ୍ଭ ଏବଂ ବିଳମ୍ବିତ ପର୍ଯ୍ୟାୟରେ ବାତ ଏବଂ କ୍ରାନିଆଲ୍ ସ୍ନାୟୁ ପାରାଲିସିସ ହୋଇପାରେ ।

ପ୍ରସବ ସମୟରେ ପ୍ଲାସେଣ୍ଟା ଅତିକ୍ରମ କରିବା ପରେ କିମ୍ବା ଜନ୍ମ ସମୟରେ ସିଫିଲିଟିସ ଘା’ର ସଂସ୍ପର୍ଶରେ ଆସିବାଦ୍ୱାରା ଏହା ଜୀବାଣୁ ଟ୍ରେପୋନାମା ପାଲିଡମର ଏକ ପ୍ରଜାତି ପାଲିଡମଦ୍ୱାରା ସଂକ୍ରମିତ ହୋଇଥାଏ ।   ସ୍ତନ୍ୟପାନ ସମୟରେ ଏହା ସଂକ୍ରମିତ ହୁଏ ନାହିଁ ଯଦି ମାତାର ସ୍ତନରେ ସିଫିଲିଟିକ୍ ଘା’ ନଥାଏ । ଗର୍ଭାବସ୍ଥାରେ ଅଣ-ପର୍ଯ୍ୟାପ୍ତ ସ୍କ୍ରିନିଂ ଏବଂ ଚିକିତ୍ସା ହେତୁ ଅଧିକାଂଶ ଘଟଣା ଘଟିଥାଏ |  ଯଦି ରାସ (ପିତ୍ତିକା) ଏବଂ ଶ୍ଳେଷ୍ମା ସ୍ରାବ ଥାଏ ତେବେ ଶିଶୁ ଅତ୍ୟଧିକ ସଂକ୍ରାମକ ହୁଏ । ମା’ଙ୍କ ରକ୍ତ ପରୀକ୍ଷା ଏବଂ ଅଲଟ୍ରାସାଉଣ୍ଡ ପରୀକ୍ଷଣରୁ ଏହି ରୋଗ ସନ୍ଦେହ କରାଯାଇପାରେ । ଶିଶୁର ପରୀକ୍ଷଣରେ ରକ୍ତ, ସିଏସଏଫ CSF ଏବଂ ମେଡିକାଲ ଇମେଜିଙ୍ଗ କରାଯାଇପାରେ । ଅନୁସନ୍ଧାନରେ ରକ୍ତ‌ହୀନତା, କମ୍ ପ୍ଲାଟେଲେଟ, କମ୍ ଶର୍କରା, ପରିସ୍ରାରେ ପ୍ରୋଟିନ୍ କିମ୍ବା କମ ଥାଇରଏଡ଼ ପ୍ରକାଶ ପାଇପାରେ । ପ୍ଲାସେଣ୍ଟା ବଡ଼ ଏବଂ ଫିକା ଦେଖାଯାଏ |  ଅନ୍ୟାନ୍ୟ ଅନୁସନ୍ଧାନରେ ଏଚ୍.ଆଇ.ଭି. କରାଯାଇପାରେ ।

ମାଆର ସିଫିଲିସ ପ୍ରତିଷେଧ ନିମନ୍ତେ ସୁରକ୍ଷିତ ଯୌନ କ୍ରିୟା ଏବଂ ଗର୍ଭାବସ୍ଥାରେ ଶୀଘ୍ର ସ୍କ୍ରିନିଂ ଏବଂ ଚିକିତ୍ସା କରାଯାଏ । ଯଥା ଶୀଘ୍ର ଗର୍ଭବତୀ ମହିଳାଙ୍କୁ ଦିଆଯାଇଥିବା ବେଞ୍ଜାଥିନ ପେନିସିଲିନ ଜିର ଗୋଟିଏ ଇଣ୍ଟ୍ରାମସ୍କୁଲାର ଇଞ୍ଜେକସନ୍ ତାଙ୍କ ଶିଶୁର ଜନ୍ମଗତ ସିଫିଲିସ ରୋକିପାରେ । ସନ୍ଦିଗ୍ଧ ଜନ୍ମଗତ ସିଫିଲିସର ଚିକିତ୍ସାରେବେଞ୍ଜାଇଲପେନିସିଲିନ୍, ପ୍ରୋକେନ ବେଞ୍ଜାଇଲପେନିସିଲିନ୍, କିମ୍ବା ବେଞ୍ଜାଥିନ ପେନିସିଲିନ୍ ଜି ଦିଆଯାଏ ।   ଯଦି ପେନିସିଲିନ୍ ଆଲର୍ଜି ଥାଏ, ତେବେ ଡିସେନ୍ସିଟାଇଜେସନ ଏକ ବିକଳ୍ପ ହୋଇପାରେ । 

ସିଫିଲିସ ବର୍ଷକୁ ପ୍ରାୟ ଏକ ନିୟୁତ ଗର୍ଭବତୀଙ୍କୁ ପ୍ରଭାବିତ କରିଥାଏ । ୨୦୧୬ରେ ୧୦୦,୦୦୦ ଜୀବନ୍ତ ଜନ୍ମରେ ପ୍ରାୟ ୪୭୩ଟି ଆଜନ୍ମ ସିଫିଲିସ ଥିଲା ଏବଂ ବିଶ୍ୱବ୍ୟାପୀ ଏହି ରୋଗରେ ୨୦୪,୦୦୦ ମୃତ୍ୟୁ ଘଟିଥିଲା। ୨୦୧୬ରେ ରିପୋର୍ଟ ହୋଇଥିବା ୬୬୦,୦୦୦ ମାମଲା ମଧ୍ୟରୁ ୧୪୩,୦୦୦ ଶିଶୁ ଜନ୍ମ ପୂର୍ବ ମୃତ୍ୟୁ ଓ ୬୧,୦୦୦ ନବଜାତ ଶିଶୁର ମୃତ୍ୟୁ, ୪୧,୦୦୦ କମ୍ ଓଜନ କିମ୍ବା ସମୟ ପୂର୍ବ ଜନ୍ମ ଏବଂ ୧୦୯,୦୦୦ ସଂଖ୍ୟକ ଛୋଟ ପିଲାଙ୍କର ଆଜନ୍ମ ସିଫିଲିସ୍ ରୋଗରେ ଆକ୍ରାନ୍ତ ହୋଇଥିଲେ। ପ୍ରାୟ ୭୫% ଆଫ୍ରିକୀୟ ଏବଂ ପୂର୍ବ ଭୂମଧ୍ୟସାଗରୀୟ ଅଞ୍ଚଳର ଲୋକ ଥିଲେ । ମା ଏବଂ ଶିଶୁରେ ସିଫିଲିସ୍ ରୋକିବା ଏବଂ ରୋଗର ଚିକିତ୍ସା ପାଇଁ ଖର୍ଚ୍ଚ ସାଧାରଣତଃ ଶସ୍ତା ଅଟେ ।  ଏହି ରୋଗ ପ୍ରଥମେ ଷୋଡ଼ଶ ଶତାବ୍ଦୀରେ ବର୍ଣ୍ଣନା କରାଯାଇଥିଲା।  ୧୯୦୬ ମସିହାରେ ସିଫିଲିସ ପାଇଁ ରକ୍ତ ପରୀକ୍ଷା ଆରମ୍ଭ କରାଯାଇଥିଲା ଏବଂ ଏହା ପରେ ମା'ଙ୍କଠାରୁ ବିସ୍ତାର ହେଉଥିବା ଦେଖାଯାଇଥିଲା । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki
ଶ୍ରେଣୀ:ଓଡ଼ିଆ ଉଇକିମିଡ଼ିଆ HIV/AIDS ଜ୍ଞାନ ସୁଧାର ପ୍ରକଳ୍ପ